દરરોજ મુમ્બાદેવી મંદિરમાં દર્શન કરવા જતી એક મહિલાએ આ વિશે જણાવ્યું હતું કે ‘હું કાલબાદેવી પાસે રહું છું. મોટા ભાગે હું દરરોજ મુમ્બાદેવી મંદિરમાં દર્શન કરવા જાઉં છું. જોકે હવે તો આ રસ્તાનો ઉપયોગ કરતાં હું અને મારા જેવી કેટલીયે મહિલાઓ અચકાતી તમને દેખાશે, કેમ કે આ ફૂટપાથ પર સ્ટીલનાં વાસણોની દુકાનો આવેલી છે. આ દુકાનો એકસાથે લાઇનસર છે એટલે એકબીજા સાથે કૉમ્પિટિશન હોવાથી દુકાનમાં કામ કરતા કર્મચારીઓ દુકાનની બહાર આવેલા ફૂટપાથ પર ઊભા રહી હાથ લાંબો કરીને દુકાનમાં ખરીદી કરવા ગ્રાહકોને બોલાવતા હોય છે એટલે મારા જેવી મહિલાઓ તો આવા ફૂટપાથ પરથી ચાલવાનું ટાળે જ છે.’